open-index/open-wikipedia-markdown huggingface dataset:
قلعہ خیر گڑھ

**قلعہ خیر گڑھ** اختیار خان کے بیٹے حاجی خان نے 1775ء میں تعمیر کرایا تھا اور اس کا نام قلعہ خیر گڑھ رکھا۔ یہ قلعہ دفاعی وجوہات کی بنا پر تعمیر ہوا تھا۔ تمام قلعہ کچی اینٹوں سے بنا ہوا تھا۔ اس قلعہ کے اندر ایک پکا تالاب اور صحن میں رہائشی مکانات تھے، ان میں کچھ پکے بھی تھے۔ قلعہ کی فصیل کے کچھ حصے پکے تھے۔داخلی پختہ دروازہ تھا، جس کے اوپر رہائشی حصہ تھا۔ یہ قلعہ گول شکل میں ہے اور چاروں طرف سے 170فٹ تک اندر کی طرف پھیلا ہوا ہے۔ جس کے چاروں طرف آٹھ پہلو برج ہیں۔ یہ قلعہ دراوڑ قلعے سے تقریباََ 64 کلومیٹر کی دوری پر واقع ہے۔یہ قلعہ امتداد زمانہ کے علاوہ پانی کی کمی کی وجہ سے ویران ہوا۔ پھر آہستہ آہستہ مرمت نہ ہونے کی وجہ سے منہدم ہو گیا اور اب صرف ایک ڈھیر سے زیادہ نہیں ہے۔

## حوالہ جات

دراوڑ
زمرہ:پاکستان کے محلات
زمرہ:پنجاب کی عمارات و ساخات
زمرہ:پنجاب، پاکستان میں ثقافتی ورثہ مقامات
زمرہ:ضلع بہاولپور
زمرہ:ضلع بہاولپور کی عمارات و ساخات
زمرہ:بہاولپور کے سیاحتی مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:پنجاب کے سیاحتی مقامات
زمرہ:چولستان کے قلعے
شاہ عبدالرزاق ہانسوی

**شاہ عبد الرزاق ہانسوی** سلسلہ قادریہ رزاقیہ کے بانی ہیں۔
## ولادت
سید عبد الرزاق کی ولادت کا سال 1048ھ بمطابق 1638ء ہے
## نسب
شاہ عبد الرزاق کا سلسلۂ نسب 25 واسطوں سے امام محمد الباقر تک پہنچتا ہے آپ کے مورث اعلیٰ بدخشاں سے ہندوستان آئے تھے
## مولد
سید سید عبد الرزاق کا ننہال وطن ہانسہ ضلع بارہ بنکی اور ددھیال دریاباد ضلع بارہ بنکی سے متصل ایک قصبہ محمودآباد کا ایک گاؤں رسول پور میں تھا۔
## ہجرت
آپ کی ولادت دریاباد ضلع بارہ بنکی میں ہوئی جہاں سے ان کے والد سید عبد الرحیم ترک وطن کرکے اپنے سسرال چلے آئے
## تعلیم و تربیت
شاہ عبد الرزاق کم عمری میں اپنے وطن ہانسہ ضلع بارہ بنکی سے برائے تعلیم رودلی ضلع بارہ بنکی بھیجے گے راستہ میں ایک درویش شاہ عنایت اللہ سے ملاقات ہوئی جس کی وجہ سے سفر کی سمت سے دستبردار ہوکر اس منزل کی طرف قدم بڑھا دیے جہاں سے ان کو فرائض انجام دینا تھا جو انھیں تفویض کیا گیا
ملا نظام الدین مناقب رزاقیہ میں فرماتے ہیں بچپن میں حروف وخط ( لکھائی پڑھائی) سے شناسائی نہیں ہو سکی سوائے اس کے خورد سالی میں قرآن شریف پڑھا تھا اور زبان فارسی سے اس طرح شناسائی پیدا کی جیسا کہ ہند میں رواج تھا کہ بچوں کو فارسی زبان سے صرف مانوس کراتے ہیں یوں کے پہلے حروف کے تلفظ اور نقوش سے واقف کراتے ہیں اور جب سمجھ اس سے مانوس ہو جاتی ہے تو جو اس سے نقوش کے معنی بتاتے ہیں
## بیعت
شاہ عنایت اللہ کی تلاش میں احمد آباد گجرات گئے اور وہاں جاکر میرسید عبد الصمد خدا نما سے قادریہ سلسلے میں مرید ہوئے۔سلسلہ قادریہ رزاقیہ کے بانی بھی آپ ہیں
## ملازمت
ملازمت کے سلسلے میں کچھ حصہ فوج کی ملازمت میں بھی گزارا جب گھر میں واپس آئے تو بھائیوں نے شادی کرلی تھی والدین فوت ہو گے اس لیے گھر کو خیر باد کہا
## وفات
شاہ عبد الرزاق ہانسوی کی بدھ 6 شوال 1136ھ بمطابق 17 جون 1724ء کو 86 سال کی عمر میں ہوا 
## حوالہ جات

زمرہ:سلسلہ قادریہ
زمرہ:1638ء کی پیدائشیں
زمرہ:1724ء کی وفیات
قلعہ پھولڑا

**قلعہ پھولڑا** ایک قدیم قلعہ ہے

کسی زمانے میں بیکانیر کے راجا بیکا نے تعمیر کرایا تھا۔ اس قلعہ کی بیرونی دیواریں تمام تر پکی اینٹوں سے بنی ہوئی تھیں اور دونوں دیواروں کے درمیان کا حصہ مٹی سے بھرا ہوا تھا۔اس کو دھوڑا کہتے ہیں، تاکہ گولہ باری سے قلعہ کو نقصان نہ پہنچے۔ قلعہ کے اندر مغربی حصے میں ایک کنواں ہے، جو 118 فٹ گہرا اور چار فٹ قطر میں تھا۔ قلعے کے چاروں کونوں پر مینار ہیں، جن کے درمیان میں رہائشی کمرے تھے۔ شمال مغربی مینار پختہ اینٹوں کا بنا ہوا تھا۔ جنوبی حصے میں ایک سہ منزلہ عمارت تھی، جو بہت خوبصورت اقامت گاہ تھی۔ اس اقامت گاہ کی پیشانی پر لکھا ہوا تھا:”مالک ایں محمد اکمل خاں داؤد پوترا رمضان المبارک1144ھ۔“ قلعہ کے باہر بھی تین کنویں تھے، مگر ان کا پانی کھارا تھا۔ یہ قلعہ بہاول پور سے مشرق میں بیکانیر کی سمت واقع ہے، قلعہ کے اوپر تین توپیں بھی تھیں۔ یہ قلعہ فورٹ عباس کے نزدیک قلعہ مروٹ سے 1.45 کلومیٹر جنوب میں واقع ہے۔
۔
## حوالہ جات

زمرہ:بہاولپور کے سیاحتی مقامات
زمرہ:پاکستان کے محلات
دراوڑ
زمرہ:پنجاب کی عمارات و ساخات
زمرہ:پنجاب کے سیاحتی مقامات
زمرہ:پنجاب، پاکستان میں ثقافتی ورثہ مقامات
زمرہ:چولستان کے قلعے
زمرہ:صحرائے چولستان
زمرہ:ضلع بہاولپور
زمرہ:ضلع بہاولپور کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
قلعہ رکن پور

**قلعہ رکن پور** کے آثار قلعہ دین گڑھ سے 32 میل کے فاصلے پر مغرب کی جانب موجود ہیں۔ محمد معروف خان کہرانی نے 1776ء میں اس قلعہ کو تعمیر کرایا تھا۔ یہ قلعہ تمام تر مٹی سے تعمیر کیا گیا تھا۔ اس قلعہ کے اندر رہائشی مکانات تھے۔مکانات اور میناروں کے اب آثار رہ گئے ہیں۔ یہ *'قلعہ غوث پور* بھی کہلاتا ہے۔ یہ قلعہ قلعہ خان گڑھ سے 32 کلومیٹر مشرق جبکہ قلعہ بجنوٹ سے 50 کلومیٹر شمال مشرقی جانب واقع ہے۔ 
۔

## حوالہ جات

زمرہ:بہاولپور کے سیاحتی مقامات
زمرہ:پاکستان کے محلات
دراوڑ
زمرہ:پنجاب کی عمارات و ساخات
زمرہ:پنجاب کے سیاحتی مقامات
زمرہ:پنجاب، پاکستان میں ثقافتی ورثہ مقامات
زمرہ:چولستان کے قلعے
زمرہ:صحرائے چولستان
زمرہ:ضلع بہاولپور
زمرہ:ضلع بہاولپور کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
قلعہ نواں کوٹ

**قلعہ نواں کوٹ** آج بھی کافی حد تک اپنی اصلی حالت میں قائم ہے۔ یہ قلعہ دراوڑ سے 45 کلومیٹر کے فاصلے پر واقع ہے۔ یہ بھی مٹی کی بنی اینٹوں کا بنا ہوا ہے۔ اس کا کل رقبہ برجوں کے اندر تک 156 فٹ تک ہے۔ اس کا داخلی دروازہ 10 فٹ چوڑا ہے جس کے ساتھ ایک گارڈز کا کمرہ بنا ہوا ہے۔
۔
## حوالہ جات

زمرہ:بہاولپور کے سیاحتی مقامات
زمرہ:پاکستان کے محلات
دراوڑ
زمرہ:پنجاب کی عمارات و ساخات
زمرہ:پنجاب کے سیاحتی مقامات
زمرہ:پنجاب، پاکستان میں ثقافتی ورثہ مقامات
زمرہ:چولستان کے قلعے
زمرہ:صحرائے چولستان
زمرہ:ضلع بہاولپور
زمرہ:ضلع بہاولپور کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
نافع بن الازرق

**نافع بن الازرق الحنفی** (  ؛ وفات: 685) دوسری مسلم خانہ جنگی کے دوران میں عزاریقہ کے خارجی دھڑے کا رہنما تھا۔

## حوالہ جات

زمرہ:جنگ میں فوت ہونے والی شخصیات
خارجی
زمرہ:ساتویں صدی کی عرب شخصیات
زمرہ:سال پیدائش نامعلوم
زمرہ:685ء کی وفیات
زمرہ:خارجی
نجدہ بن عامر

**نجدہ بن عامر الحنفی** (  ؛ سرکا 655 – 691/92) 685 کے درمیان میں وسطی اور مشرقی عرب میں خارجی ریاست کا سربراہ تھا اور اس کی موت اپنے ہی حامیوں کے ہاتھوں ہوئی۔ اس نے دوسری مسلم خانہ جنگی میں کردار ادا کیا اور اس گروہ کی قیادت میں اس اتحاد نے خلافت اموی جس نے شام اور مصر پر قبضہ کیا اور عبد اللہ ابن الزبیر کی خلافت۔ جس نے حجاز اور عراق کو زیر تسلط کیا، کی مخالفت کی۔

## حوالہ جات

## کتابیات
* 

زمرہ:خارجی
زمرہ:اسلامی مذہبی رہنما
زمرہ:مسلم حکمران
زمرہ:بنو امیہ کے مخالف بغاوتیں
خارجی
زمرہ:ساتویں صدی کی عرب شخصیات
زمرہ:692ء کی وفیات
زمرہ:655ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:مسلم بادشاہ
زمرہ:بنو بکر
زمرہ:33ھ کی پیدائشیں
زمرہ:36ھ کی پیدائشیں
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:ساتویں صدی کے باغی
64 زو لین

= **64 زو لین** () ایک برطانوی فرانسیسی بچوں کا کارٹون ہے جو ایک وروموباٹ نے تیار کیا ہے۔ اس سیریز کو ملیمیجز ، چڑیا گھر لین پروڈکشنز اور لا سنکیوم نے تیار کیا تھا۔ پہلے دو سیزن 1999 سے 2003 تک نشر ہوئے۔ سات سال کے وقفے کے بعد ، شو 2010 میں ختم ہوا  اور دو سیزن کے لیے 2010 میں واپس آیا۔ مجموعی طور پر 104 اقساط تیار کیے گئے تھے۔ =

## حوالہ جات

## بیرونی روابط
* 
* 

زمرہ:1990ء کی دہائی کی بچوں کی برطانوی ٹیلی ویژن سیریز
زمرہ:1990ء کی دہائی کی برطانوی انیمیٹڈ ٹیلی ویژن سیریز
زمرہ:1990ء کی دہائی کی فرانسیسی انیمیٹڈ ٹیلی ویژن سیریز
زمرہ:2000ء کی دہائی کی بچوں کی برطانوی ٹیلی ویژن سیریز
زمرہ:2000ء کی دہائی کی برطانوی انیمیٹڈ ٹیلی ویژن سیریز
زمرہ:2000ء کی دہائی کی فرانسیسی انیمیٹڈ ٹیلی ویژن سیریز
زمرہ:2010ء کی دہائی کی بچوں کی برطانوی ٹیلی ویژن سیریز
زمرہ:2010ء کی دہائی کی برطانوی انیمیٹڈ ٹیلی ویژن سیریز
زمرہ:2010ء کی دہائی کی فرانسیسی انیمیٹڈ ٹیلی ویژن سیریز
زمرہ:انگریزی ٹیلی ویژن پروگرام
زمرہ:بچوں کے بارے میں انیمیٹڈ ٹیلی ویژن سیریز
زمرہ:بی بی سی کے بچوں کے ٹیلی ویژن شوز
زمرہ:ممالیہ کے بارے میں انیمیٹڈ ٹیلی ویژن سیریز
زمرہ:برطانوی انگریزی زبان کے ٹیلی ویژن شو
زمرہ:2000ء کی دہائی کی برطانوی ٹیلی ویژن سیریز
زمرہ:1999ء میں آغاز ٹیلی ویژن سیریز
زمرہ:برطانوی انیمیٹڈ ٹیلی ویژن سیریز
زمرہ:فرانسیسی انیمیٹڈ ٹیلی ویژن سیریز
زمرہ:تعلیمی ٹیلی ویژن سیریز
زمرہ:2013ء میں اختتام ٹیلی ویژن سیریز
زمرہ:1990ء کی دہائی کے ٹیلی ویژن سلسلے
زمرہ:2000ء کی دہائی کے ٹیلی ویژن سلسلے
زمرہ:1999ء میں شروع ہونے والی امریکی ٹیلی ویژن سیریز
زمرہ:2000ء کے ٹی وی اینیمیشن سیریز
زمرہ:بچوں کی ٹیلی ویژن سیریز
زمرہ:انیمیٹڈ ٹیلی ویژن سیریز
زمرہ:امریکی انیمیٹڈ ٹیلی ویژن سیریز
زمرہ:بچوں کی امریکی ٹیلی ویژن سیریز
زمرہ:فرانسی زبان میں ٹیلی ویژن پروگرام
زمرہ:1990ء کی دہائی کی برطانوی ٹیلی ویژن سیریز
زمرہ:2010ء کی دہائی کے برطانوی ٹیلی ویژن سلسلے
زمرہ:افسانوی جانور
زمرہ:جرمن ٹیلی ویژن سیریز
زمرہ:فرانسیسی ٹیلی ویژن سیریز
زمرہ:امریکی انگریزی زبان کے ٹیلی ویژن شو
فلوری ڈریگن

**فلوری ڈریگن** () ایک برطانوی - جنوبی افریقہ کی متحرک سیریز ہے جو وش فلمز اور کلاک ورک زو نے تیار کی تھی اور اسٹوڈیو 100 انیمیشن کے ذریعہ متحرک کیا گیا تھا۔ یہ سلسلہ بچوں کی کتاب پر مبنی ہے جس کا نام ڈیئر ڈریگن ہے۔ اس سیریز کو ایک وروموباٹ نے تشکیل دیا تھا ، وہ تخلیق کار 64 چڑیا گھر لین سے مشہور تھا ، جس کا سلسلہ اس سے متعلق ہے۔ یہ سیریز بنیادی طور پر برطانیہ میں پلے ہاؤس ڈزنی پر نشر کی گئی تھی۔

## حوالہ جات

## بیرونی روابط

* 
زمرہ:2010ء میں شروع ہونے والے برطانوی ٹیلی ویژن پروگرام
زمرہ:بچوں کی جنوب افریقی ٹیلی ویژن سیریز
زمرہ:بچوں کی کتابوں پر مبنی برطانوی ٹیلی ویژن شوز
زمرہ:2010ء کی دہائی کی بچوں کی برطانوی ٹیلی ویژن سیریز
زمرہ:جنوب افریقی انیمیٹڈ ٹیلی ویژن سیریز
زمرہ:2010ء کی دہائی کی برطانوی انیمیٹڈ ٹیلی ویژن سیریز
زمرہ:بچوں کے بارے میں انیمیٹڈ ٹیلی ویژن سیریز
زمرہ:انگریزی ٹیلی ویژن پروگرام
زمرہ:برطانوی انگریزی زبان کے ٹیلی ویژن شو
انتقام

**انتقام**  کی تعریف یہ ہے کہ وہ ایسا عمل ہے جس میں کہ کسی شخص یا گروہ کے خلاف نقصان دہ کار روائی کی جائے جو کسی شکایت کے جواب ہوتی ہے، بھلے وہ حقیقی ہو یا مفروضہ ہو۔ فرانسیس بیکن نے انتقام کی تعریف یوں کی ہے کہ وہ ایک طرح کا "جنگلی انصاف" ہے جو قانون کی توہین کرتا ہے اور قانون کو خارج از دفتر کرتا ہے۔" قدیم نظام عدل یا حسبہ انصاف اکثر رسمی اور نفیس نظام انضاف سے مختلف ہے، جیسے کہ مقسومہ انصاف اور عدل الہی۔

## انتقام کی شکلیں
انتقام کی مختلف شکل بندیاں موجود ہیں۔ جہاں قدیم دور میں قبائلی انتقام کو تقویت حاصل تھی، جدید دور میں شخصی، گروہی اور سیاسی طرز کے انتقامی واقعات زیادہ دیکھے گئے ہیں۔

* قدیم زمانے میں یہ رواج تھا کہ اگر کوئی شخص قتل ہو گیا ہے، تو مقتول کے قبیلے کے لوگوں کا یہ حق ہوتا تھا کہ وہ قاتل کے قبیلے کے لوگوں میں سے جس کو مرضی مار دیں۔ اگر قاتل قابو نہیں آیا تو قبیلے کا کوئی اور آدمی جو قابو میں آ گیا، اسے مار دیں۔ یہ قبیلے کا انتقام ہوتا تھا کہ ایک قبیلے نے دوسرے قبیلے سے انتقام لینا ہے، ہمارے قبیلے کا آدمی مارا تھا، ہم نے اس قبیلے کا آدمی مارنا ہے۔ تو دو دو، تین تین، چار چار مار دیتے تھے، پھر وہ جواب میں مارتے تھے۔ یہ لڑائی صدیوں تک رہتی تھی بعض قبائل میں۔ قدیم تاریخ میں مدینے بنو اوس اور بنو خزرج میں اسی قسم کی لڑائی تھی جو ایک سو بیس سال رہی ہے۔

* 2016ء میں بھارت کی تحقیقاتی ایجنسی این آئی اے کے ڈپٹی سپرنٹنڈنٹ تنزیل احمد کے اتر پردیش میں سنسنی خیز قتل کی تحقیقات کرنے والی بجنور کی ضلعی پولیس نے ایک شخص کو حراست میں لیا تھا اور اس شخص کا نام اگلوایا بتایا گیا ہے جس کے ایما پر اس کے گروہ کے ارکان نے اس سنسنی خیز قتل کا ارتکاب کیا تھا۔ اس قتل میں شخصی مخاصمت محرک بتائی گئی اور کئی اور قتل کی واردات کے کئی اور زاویے جڑے ہوئے بتائے گئے ہیں۔

* جموں و کشمیر کرکٹ ایسوسی ایشن اسکینڈل میں مبینہ طور پر ملوث ہونے کے سلسلے میں سابقہ متحدہ ریاست کے سابق وزیر اعلٰی فاروق عبد اللہ سے 2019ء میں تحقیقاتی ایجنسی نے پوچھ گچھ کی تھی۔ اس پر ان کے فرزند اور اسی طرح سابقہ ریاست میں ان ہم منصب رہے عمر عبد اللہ نے ایک ٹویٹ پیغام میں لکھا: 'پارٹی جلد ہی ای ڈی کے اس سمن کا جواب دے گی۔ گپکار اعلامیے کے لیے عوامی اتحاد کے قیام کے بعد یہ محض سیاسی انتقام گیری ہے۔ انھوں نے مزید لکھا کہ ان کے والد کی رہائش گاہ پر کوئی چھاپہ نہیں مارا جارہا ہے۔' اسی طرح جنوبی بھارت کی ریاست تلنگانہ میں بسوں کے عوامی ادارے ٹی ایس آر ٹی سی کے ملازمین نے 2019ء وزیر اعلٰی کلوا کنتلا چندر شیکھر راؤ کے اپنی ہڑتال کو واپس لینے کے فیصلے کو ملازمین نے نظر انداز کر دیا۔ اس پر حکومت نے ان ہڑتالی ملازمین کو آر ٹی سی ہاسپٹل میں علاج پر روک لگا دی، جسے ریاست میں حزب اختلاف کانگریس کے قائد محمد علی شبیر نے سیاسی انتقام سے تعبیر کیا۔

## مزید دیکھیے
* سزا

## حوالہ جات

زمرہ:سزا
زمرہ:ویکی ڈیٹا سے مختلف مختصر وضاحت
زمرہ:عدل و انصاف
زمرہ:جذبات
زمرہ:نفسیاتی رویہ
زمرہ:جذبہ
زمرہ:فعل
زمرہ:انسانی سلوک
زمرہ:قانونی تاریخ
زمرہ:اخلاقیات
زمرہ:تشدد
ناانصافی

**ناانصافی**  کوئی غلط کار روائی یا سختی کی کیفیت ہے جو جھیلی گئی ہے، فی الواقع موجود رہی ہو یا وہ ایک مفروضہ نوعیت کی ہو سکتی ہے، جو کسی شکایت کے لیے بنیاد بن سکتی ہے۔ سابق میں یہ کسی سختی کے لزوم یا کسی سخت کار روائی کے سبب کو کہا جاتا تھا۔
 

عام شکایت کسی کو کسی سے بھی ہو سکتی ہے۔ مثلًا بیٹے کو باپ سے، بیوی کو شوہر سے، بہن کو بھائی سے اور اسی طرح کسی ایک دوست کو اپنے دوست یا کسی ملاقاتی سے۔ مگر یہ شکایتیں غیر رسمی نوعیت کی ہوتی ہیں۔ ان میں عمومًا یا تو دو لوگ یا محدود دائرے اور حلقے کے لوگ دخل دیتے ہیں۔ اس میں تاوقتیکہ سنگین گھریلو تشدد یا قتل جیسا کوئی قانونی پکڑ کا معاملہ نہ ہو قانونی ایجنسیوں اور غیر متعلقہ لوگوں کے دخل کا امکان نہیں ہوتا۔ شکایت کی ایک اور قسم رسمی نوعیت کی ہو سکتی ہے۔ ایک طالب علم جو کسی جامعے کے اہلیتی امتحان میں درکار نمبروں سے پاس ہوتا ہے، اگر اسے داخلہ نہ دیا جائے تو وہ نہ صرف جامعے کے ارباب مجاز سے رجوع ہو سکتا ہے، بلکہ وہ عدالت کا بھی رخ کر سکتا ہے۔ اسی طرح سے سرکاری محکموں کی کار کردگی کو لے کر بھی لوگوں کی شکایتیں ہوتی ہیں۔ یہ رسمی شکایتیں ہوتی ہیں، جنھیں ناانصافی کہا جاتا ہے اور جنھیں دور کرنے پر حکومتیں اور ادارہ جات کوششیں کرتی ہیں۔

## سرکاری محکموں سے ناانصافی کی شکایتوں کی مثالیں
* 2014ء میں دہلی میں عام آدمی پارٹی کے دوبارہ بر سر اقتدار آنے کے بعد وزیر اعلٰی اروند کیجریوال نے اس کے ایک سال کے اندر رشوت کے خلاف زور دار مہم شروع کی۔ 2015ء میں یہ حال دیکھا گیا کہ دہلی کے ہر ایف ایم اسٹیشن پر کیجریوال کا دہلی کو ’بدعنوانی سے پاک پانچ شہروں‘ میں شامل کرنے کا وعدہ دن میں 50 بار سنایا جا رہا تھا۔ لوگوں کو رشوت کا مطالبہ کرنے والوں کے خلاف ثبوت جٹاکر ایک مخصوص نمبر پر کال کرنے کے لیے بار بار کہا جا رہا تھا۔ تاہم عوام میں ناانصافی کہ عام شکایت یہ دیکھی گئی کہ اندراج شدہ معاملوں میں سے بہت ہی کم پر کار روائی ہوئی۔جہاں شروع سال میں 26 ہزار شکایتیں وصول ہوئیں، ان میں سے صرف 100 پر کارروائی ممکن ہو سکی، باقی ماندہ میں انتظامی عزم کی کمی یا ثبوت کی کمی کے سبب کار روائی نہیں ہوئی، جس سے عوام میں ناانصافی کا احساس پر زور پکڑنے لگا۔

* بھارت میں صارفین امور کے محکمہ کی سکریٹری لینا نندن نے مارچ 2021ء میں بتایا کہ نیشنل کنزیومر (قومی صارفین) ہیلپ لائن پر ہر ماہ اوسطاً 70 ہزار عوامی ناانصافی کی شکایتیں درج کی جاتی ہیں۔ کُل شکایتوں میں سے تقریباً 22 فیصدی شکایتیں ای کامرس شعبے سے متعلق ہوتی ہیں۔ زیادہ شکایتوں کے معاملے میں دوسرے اہم شعبوں میں بینک کاری (8.6 فیصد) اور ٹیلی مواصلات (7.7 فیصد) شامل ہیں۔این سی ایچ پلیٹ فارم پر کنورزنس کمپنیوں کی تعداد سال 18-2017 میں 403 سے بڑھ کر موجودہ وقت میں 647 پر پہنچ گئی ہے۔ اپریل –دسمبر 2020ء کے دوران تقریبًاً 98.5 فیصد ناانصافی کی شکایتوں کو نمٹایا گیا۔

## مزید دیکھیے
* شکایت

## حوالہ جات

زمرہ:مدنی حقوق اور آزادی
نیکو کاری

**نیکو کاری**  سے مراد وہ صفت یا کیفیت جو اخلاقی رو سے صحیح اور منصفانہ ہے۔ یہ ایک طرح لفظ نیک سے ماخوذ ہے جو راست باز، راست گفتار اور صحیح العمل شخص کے لیے مستعمل ہے۔ یہ بھارت میں رو نما ہونے والے مذہبی خیالات اور ابراہیمی مذہبی طرز فکر میں یہ دیکھا گیا ہے یہ ایک دینیاتی تصور ہے۔ مثلًا ہندومت، بدھ مت، اسلام اور یہودیت میں اس کے کئی مفروضے پائے گئے ہیں۔ اس کے بارے میں ایک صفت یہ محسوس کی گئی ہے کہ اس تعریف کے زمرے میں آنے والے اعمال کو حق بہ جانب سمجھا گیا ہے۔ اس سے ایک یہ بھی تاثر پایا گیا ہے کہ ایک شخص کو "جانچا پرکھا" یا گویا "چُنا" گیا ہے کہ وہ ایسی زندگی گزارے جو منشائے خدا کے مطابق ہو۔

نیکو کاری یا عمل صالح کے بے شمار فوائد و فضائل اور أن گنت نتائج وثمرات مذاہب میں بیان کردہ ہیں ہیں, اس کے برکات واثرات بھی بہت زیادہ مذکور ہیں۔ عقائد کی رو سے اس کے فوائد دنیا و آخرت دونوں کو شامل ہیں اور اس کے زبر دست اثرات نہ صرف فرد، اس کی زندگی اور اس کے عمل و سلوک پر ہوتے ہیں بلکہ اس کا بہت زیادہ اثر خاندان اور سماج پر بھی ہوتا ہے۔ اس کی ایک مثال تو مذہبی اصول یہ ہے کہ حق بہ حق دار رسید یعنی کسی چیز کا اس کے جائز حق دار کے پاس ہونا چاہیے۔ دوسری مثال یہ ہے کہ کسی مزدور کو اس کی محنت پسینے کے خشک ہونے سے پہلے دی جانی چاہیے۔ اس کے علاوہ شرافت، ایمان داری اور سچ کی ہمیشہ گفتگو انھی نیکو کاری کے آداب میں داخل ہے۔

## مزید دیکھیے
* نیکی

## حوالہ جات

زمرہ:اخلاقی تصورات
زمرہ:مذہبی اخلاقیات
زمرہ:نیکی
زمرہ:ویکی ڈیٹا سے مختلف مختصر وضاحت
نیکی

**نیکی**  کسی عمل یا طرز عمل کا اخلاقی برتری کا آئینہ دار ہونا اور اس وجہ سے یہ گویا ایک قاعدہ کلیہ کی حیثیت کی حامل ہوتی ہے کہ اس پر عمل اخلاقی اقدار کی پاس داری پر مشتمل ہے۔

اصل نیکی لا یعنی بحثیں، مذہبی دلائل و نکتہ آفرینی اور کسی مخصوص گروہ سے وابستگی نہیں بلکہ ایمان و اخلاقیات ہیں۔ یہی وجہ ہے کہ دنیا میں کئی بار کئی لوگ مذیب بے زار یا ملحد بھی رہے ہیں، تاہم وہ اپنے ارد گرد کے لوگوں کو اور اپنی قوم کو اپنے ظاہری کردار میں نیکی کے اعمال دکھا کر متاثر کرنے میں کامیاب ہو گئے۔ لوگ ان کے اس درجہ گرویدہ اور ان پر فریفتہ ہو گئے کہ وہ بغیر کسی سوال و جواب ان لوگوں کی تقلید کرنے لگے اور کچھ جگہ پر لوگوں نے اپنے مثالی قائد کے لیے جان کی تک قربانی دی ہے۔

نیکی کا عمل نیت، طرز عمل اور اخلاص کا حامل ہے۔ ایک شخص غریب بچوں کا پیٹ پال رہا ہے لیکن وہ اس چوری کے پیسوں سے یہ کام کررہا ہے۔بچوں کا پیٹ پالنا ایک نیک کام ہے لیکن اس کو پورا کرتے وقت سماج کے قائم کردہ حصول مال کے جائز حدود کی پاس داری نہیں کی گئی، اس لیے یہ نیکی نہیں۔

دنیا کا ہر مذہب نیکی کا ایک تصور پیش کرتا ہے۔ ان میں سے کچھ تصورات مشترک ہیں اور کچھ مختلف ہیں۔ اس کے علاوہ کچھ عمومی درست و نادرست اور نیکی اور بدی کے عالمی طور پر تسلیم شدہ اصول ہیں۔ اس کے علاوہ علاقائی اور ثقافتی سطح کے اصول بھی ہیں، جو کہیں مشترک تو کہیں مختلف ہیں۔

## مختلف مذاہب کے تصورات

## مزید دیکھیے
* نیکو کاری

## حوالہ جات

نیکی
زمرہ:اخلاقی تصورات
زمرہ:قنوطیت
زمرہ:چھوٹے پیغام خانوں کا استعمال کرنے والے مضامین
زمرہ:ارسطویت
قومی مجلس برائے تشخیص و اعتماد

**قومی مجلس برائے تشخیص و اعتماد** (این اے اے سی) بھارت کی ایک سرکاری تنظیم ہے، جو اعلی تعلیمی اداروں (ایچ ای آئی) کی تشخیص و توثیق کرتی ہے۔ یہ ایک خود مختار ادارہ ہے، جسے یونیورسٹی گرانٹس کمیشن کے ذریعہ مالی تعاون حاصل ہے اور اس کا صدر دفتر بنگلور میں ہے۔

## حوالہ جات

زمرہ:مجالس
زمرہ:1994ء میں قائم ہونے والے حکومتی شعبے
زمرہ:بنگلور میں واقع تنظیمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت میں 1994ء کی تاسیسات
زمرہ:1992ء میں قائم ہونے والی تنظیمیں
کام (انسانی سرگرمی)

تصغیر|کام میں مشغول ایک لوہار
تصغیر|ایک گھڑے تیار کرنے والا کمھار
تصغیر|کھیتوں میں کام کر رہی خواتین
**کام ** یا **مزدوری**  ایک بالارادہ سرگرمی ہے جسے لوگ خود کی مدد کے لیے یا دوسروں کو فائدہ پہنچانے کی غرض سے یا سماج کے کسی وسیع تر مفاد کی تکمیل کے لیے کرتے ہیں۔

 متبادل تعریف کے طور پر یہ بھی کہا جا سکتا ہے کہ کام کو ایک ایسی انسانی سرگرمی کے طور پر دیکھا جا سکتا ہے کو مصنوعات کی تیاری کے دیگر عوامل کے ساتھ ساتھ کسی معیشت میں اشیاء اور خدمات کے وجود میں لانے میں معاون ہے۔

## مزید دیکھیے
* پیشہ

## حوالہ جات

زمرہ:بشریات
زمرہ:عمرانیات
زمرہ:معاشیات محنت
زمرہ:چھوٹے پیغام خانوں کا استعمال کرنے والے مضامین
زمرہ:عمرانی اصطلاحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ملازمت
زمرہ:معاشیات
زمرہ:اقتصادی اصطلاحات
زمرہ:اقتصادی نظریات
زمرہ:مزدوری
زمرہ:قانون کار
آسام یونیورسٹی

آسام یونیورسٹی؛ بھارت کی ریاست آسام کی ایک درس و تدریس کے ساتھ وابستہ سنٹرل یونیورسٹی ہے جو کاچار ضلع کے سلچر نامی قصبہ سے تقریباً 22 کلومیٹر دور *ایرونگمارا* گاؤں میں واقع ہے۔ آسام کے گورنر چیف ریکٹر ہیں اور صدر بھارت یونیورسٹی کے ملاقاتی کی حیثیت سے کام کر رہے ہیں۔ اسے این این اے سی نے 'B +' گریڈ سے منظوری دے دی ہے۔

## حوالہ جات

زمرہ:1994ء میں قائم ہونے والے تعلیمی ادارے
زمرہ:بھارت میں مرکزی جامعات
زمرہ:سلچر
زمرہ:Articles using infobox university
مدرسہ امینیہ

**مدرسہ امینیہ اسلامیہ عربیہ** (معروف بہ: **مدرسہ امینیہ**) دہلی میں ایک اسلامی مدرسہ ہے۔ 

## تاریخ
مدرسہ امینیہ ابتدائی طور پر سنہری مسجد، چاندنی چوک میں 1897ء میں امین الدین دہلوی نے انور شاہ کشمیری کی حمایت و تعاون سے شروع کیا تھا۔

بعد میں اسے 1917ء میں کشمیری گیٹ منتقل کر دیا گیا۔ محدث کبیر انور شاہ کشمیری مدرسہ کے پہلے صدر مدرس تھے، جن کے بعد کفایت اللہ دہلوی نے کامیابی حاصل کی، جو امین الدین دہلوی کے بعد دوسرے مہتمم بھی بنے۔ 1953ء میں احمد سعید دہلوی کو مہتمم مقرر کیا گیا۔ حفیظ الرحمان واصف دہلوی نے 1955ء سے 1979ء تک مہتمم کی حیثیت سے خدمات انجام دیں۔
اپریل 2018ء کے دوران میں انیس الرحمن قاسمی مہتمم تھے۔ مارچ 2019ء کے مطابق حافظ عبد الرشید مدرسہ کے مہتمم ہیں۔

تحریک آزادی ہند کے کارکن اور مصنف محمد میاں دیوبندی نے بھی اس مدرسہ میں بہ طور استاذ حدیث خدمات انجام دیں۔

## مایہ ناز فضلا
* احمد سعید دہلوی
* محمد تقی امینی
* نور عالم خلیل امینی
* حفیظ الرحمان واصف دہلوی

## حوالہ جات

زمرہ:1897ء میں قائم ہونے والے تعلیمی ادارے
زمرہ:1897ء کی تاسیسات
زمرہ:بھارت میں اسلامی تعلیم
زمرہ:بھارت میں اسلامی جامعات اور کالج
زمرہ:بھارت میں مدارس
زمرہ:دیوبندی اسلامی جامعات
زمرہ:دیوبندی تعلیمی ادارے
زمرہ:ہندوستان میں 1897ء کی تاسیسات
زمرہ:اسلامی جامعات و دانشگاہیں
زمرہ:1897ہ کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:Articles using infobox university
اونچائی چھوتی خواتین

تصغیر|روایتی لباس پہنی ایسٹونیائی خواتین
تصغیر|ڈنمارک کی خواتین کی سیاہ و سفید تصویر
تصغیر|یونان کی خواتین کی باسکٹ بال ٹیم
تصغیر|چلتی ٹرین کے مسافرین کو ضرورت کی اشیاء بیچنے والی سویڈن کی خواتین کی ایک قدیم تصویر
**اونچائی چھوتی خواتین**  ایک یورپی منصوبہ تھا جس کے تحت یہ کوشش تھی کہ زیادہ سے زیادہ خواتین تجارتی نظامت کے اعلٰی پائیدان پر قدم رکھیں۔ اس مالی امداد یورپی اتحاد کی طرف سے کی گئی تھی۔ یہ منصوبہ 2003ء سے لے کر 2005ء تک رائج رہا۔ یہ چار یورپی ممالک ایسٹونیا، ڈنمارک، یونان اور سویڈن میں رواں رہا۔ اس کے اختتام پر 24–25 جنوری 2005ء کو اسٹاکہوم میں بین الممالک کانفرنس ہوئی۔ منصوبے کا کل بجٹ آدھا ملین یورو رہا۔ اس منصوبے کی توجہ نجی اور عوامی آجرین پر تھی۔

اونچائی چھوتی خواتین منصوبے کی آخری رپورٹ اور اس آخری رپورٹ کا خلاصہ آن لائن پیش کیا گیا۔ اس کے علاوہ اس کوشش کے مکمل تجربے اور تفصیلات کو ایک انگریزی زبان کے مضمون میں زیر بحث لایا گیا جو اس طرح تھا:

## مزید دیکھیے
* ایسٹونیا میں خواتین
* ڈنمارک میں خواتین
* یونان میں خواتین
* سویڈن میں خواتین

## حوالہ جات

زمرہ:ملازمت میں امتیاز
زمرہ:یورپی کمیشن کے منصوبے
دار العلوم مئو

**دار العلوم مئو** ایک اسلامی مدرسہ ہے، جو 1875ء کو مئو میں قائم ہوا تھا۔ 

## قابل ذکر فضلا
* عبد الحق اعظمی
* حبیب الرحمٰن الاعظمی
* منظور نعمانی
* محمد مصطفٰی اعظمی
* مجاہد الاسلام قاسمی
* حبیب الرحمن قاسمی اعظمی

زمرہ:بھارت میں اسلامی تعلیم
زمرہ:بھارت میں مدارس
زمرہ:ضلع مئو
زمرہ:مئو
زمرہ:ویکی ڈیٹا سے مطابقت رکھنے والی مختصر تفصیل
زمرہ:Articles using infobox university
زمرہ:دیوبندی تعلیمی ادارے
ڈیجیٹل تقسیم

[تصغیر|[انڈونیشیا کی ایک خاتون ڈیجیٹل تقسیم کی ایک ذیلی شاخ ڈیجیٹل جنسی تقسیم کے بارے میں ایک پلے کارڈ تھامی ہوئی دیکھی جا سکتی ہیں۔ پلے کارڈ میں وہ جدید آلات سے وابستگی کے اپنے فوائد کو گنوا رہی ہیں۔ ان کے مطابق وہ محروم زمروں کی طاقت بن سکتی ہیں اور معاشی وسائل کی تقسیم میں جنسی نابرابری کر سکنے علاوہ کئی اور کام کر سکتی ہیں۔]]
**ڈیجیٹل تقسیم**  سے مراد ان لوگوں کے بیچ کی وہ خلاء ہے جو جدید ڈیجیٹل دور سے استفادہ کرتے ہیں اور جو ایسا کرنے سے قاصر ہیں۔ اس میں یہ فکر غالب ہے کہ وہ لوگ جن کے پاس انٹرنیٹ اور جدید معلوماتی ٹیکنالوجی نہیں ہے وہ لوگ خسارے میں رہیں گے کیوں کہ وہ اس قابل نہیں ہے یا ان کے پاس ڈیجیٹل معلومات دست یاب نہیں ہے۔ یہ لوگ آن لائن خریداری نہیں کر سکیں گے اور نہ کئی جمہوری عمل در آمد سرگرمیوں حصہ لے سکیں گے جو آن لائن ہوں۔ اسی طرح یہ لوگ آن لائن صلاحیتوں کی تربیت لے سکیں گے اور نہ اپنے کوئی ہنر کو آن لائن دکھا سکیں گے۔ ڈیجیٹل تقسیم کے ان پہلوؤں پر غور و فکر کی وجہ سے ان جدید آلات تک رسائی نہیں رکھنے والے لوگوں تک کمپیوٹر فراہم کیے گئے ہیں اور اسی طرح ان لوگوں تک متعلقہ خدمات پہنچائی گئی ہیں۔

## خامیاں
کمپیوٹر اور انٹرنیٹ تک رسائی نہ رکھنے والے افراد جدید دور کی تازہ بہ تازہ ابھرتی ہوئی معاشی ، سیاسی اور معاشرتی زندگی میں پوری طرح سے حصہ لینے کے قابل نہیں ہیں۔ شاید سب سے اہم بات یہ ہے کہ مواصلات کے فرق میں پڑنے والے بچوں میں انٹرنیٹ پر مبنی فاصلاتی تعلیم جیسے جدید تعلیمی ٹکنالوجی تک رسائی نہیں ہے۔ روزمرہ کے عام کاموں میں صحت کی معلومات تک رسائی ، آن لائن بینکنگ ، رہنے کے لیے جگہ کا انتخاب ، نوکریوں کے لیے درخواست دینے ، سرکاری خدمات تلاش کرنے اور کلاسز لینے جیسے کاموں میں براڈ بینڈ انٹرنیٹ تک رسائی روز بروز اہم ہو گئی ہے۔ مگر جو لوگ ڈیجیٹل تقسیم پچھڑ گئے ہیں وہ ان سہولتوں سے بالکلیہ محروم ہو چکے ہیں۔

اس مسئلہ کی سنگینی کا اندازہ 2020ء کے کووڈ 19 سے جڑے بھارت میں ہونے والی تالا بندی سے لگایا جا سکتا ہے جب ایک لمبے عرصے تک تقریبًا سبھی تعلیمی ادارے بند کر دیے گئے اور آن لائن ہدایات ہی تعلیم کا ایک ذریعہ رہ گیا تھا۔ کئی دیہی علاقہ جات کی طرح مہاراشٹر کے ڈونگری گاؤں کے ضلع پریشد کے اساتذہ نے اور ان کے ساتھیوں نے ایسے لوگوں کی تعداد نوٹ کی جن کے گھر میں اسمارٹ فون ہے۔ ان ٹیچروں کا کہنا ہے کہ ’’ہمارے پاس اساتذہ کا ایک واٹس ایپ گروپ ہے، جہاں ہم بچوں کے لیے ضروری ہدایات اور نصاب کی پی ڈی ایف فائلیں یا ویڈیو شیئر کرتے ہیں‘‘ وہ بتاتے ہیں۔ ’’ہم اسے ان لوگوں کو یہ فارورڈ کر دیتے ہیں، جن کے پاس گھر پر اسمارٹ فون ہے۔ ہم سرپرستوں سے گزارش کرتے ہیں کہ وہ بچوں کو اسمارٹ فون مہیا کرائیں۔ وہ کہتے ہیں، ہاں فون تو موجود ہے، لیکن یہ اچھی طرح سے کام نہیں کر رہا ہے۔‘‘ یہ تصور کرنا مشکل ہے کہ یہ دوسری طرح کیسے کام کر سکتا ہے۔ اس واقعے سے پتہ چلتا ہے موبائل ٹیکنالوجی، انٹرنیٹ اور بنیادی کمپیوٹر تعلیم کی کمی کی وجہ سے ایک گاؤں میں بچوں کی تعلیم کس قدر متاثر ہوئی ہے، خاص طور پر ایسے وقت جب روایتی تعلیم کے دروازے ایک عالمی وبا کی وجہ سے از خود بند ہو چکے تھے۔
   
 

## مزید دیکھیے
* کمپیوٹر تعلیم

## حوالہ جات

زمرہ:اقتصادی جغرافیہ
زمرہ:معاشرتی ثقافتی عالمگیریت
زمرہ:معاشرتی نامساوات
زمرہ:ڈیجیٹل میڈیا
زمرہ:آزاد مواد از یونیسکو
زمرہ:ویکی ڈیٹا سے مطابقت رکھنے والی مختصر تفصیل
زمرہ:اطلاعاتی معاشرہ
زمرہ:عالمی عدم مساوات
قلعہ مچھکی

**قلعہ مچھکی** لال خان صوبہ دار نے1777ء میں ایک قدیم ٹیلے پر تعمیر کرایا تھا۔ لال خان صوبہ دار، اختیار خان مندھانی کا بڑا بیٹا تھا۔ یہ اختیار خان وہ تھا جس نے گڑھی اختیار خان آباد کی تھی۔ اس قلعہ قدیم کے اندورنی و بیرونی حصے سب کچے تھے۔ یہ قلعہ دراوڑ سے تقریباً 85 کلومیٹر کے فاصلے پر جنوب مغربی سمت واقع ہے۔ اس قلعے کے باقیات اب بھی موجود ہیں۔ 
۔

## حوالہ جات

زمرہ:بہاولپور کے سیاحتی مقامات
زمرہ:پاکستان کے محلات
دراوڑ
زمرہ:پنجاب کی عمارات و ساخات
زمرہ:پنجاب کے سیاحتی مقامات
زمرہ:پنجاب، پاکستان میں ثقافتی ورثہ مقامات
زمرہ:چولستان کے قلعے
زمرہ:صحرائے چولستان
زمرہ:ضلع بہاولپور
زمرہ:ضلع بہاولپور کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
کیفی جام پوری

**کیفی جام پوری** نامورادیب، شاعر اورمدرس
## نام
کیفی جام پوری کا اصل نام محمد علی اور والد کا نام محمد قبول تھا

## ولادت
کیفی جام پوری یکم اپریل 1905ء کو جام پور، راجن پور(پنجاب)، پاکستان میں پیدا ہوئے۔
## تعلیم و عملی زندگی
انھوں نے ابتدائی تعلیم اسلامیہ مڈل اسکول جام پور سے حاصل کی۔1927ء میں نارمل اسکول ملتان سے سینئر ورنیکلر ٹیچر کی سند حاصل کی۔ڈیرہ غازی خان کی مختلف درس گاہوں میں ٹیچر اور ہیڈماسٹر کے فرائض انجام دیے۔
## تصنیف
* سرائیکی شاعری:بزمِ ثقافت ملتان، ، 1969ء
* کلیات کیفی جام پوری
* A Dictionary Bengali-Sanskrit English
## وفات
07 اکتوبر1971ء مُلتان (پنجاب) - پاکستان میں وفات پائی۔

## حوالہ جات

زمرہ:1905ء کی پیدائشیں
زمرہ:1971ء کی وفیات
قلعہ اسلام گڑھ

**اسلام گڑھ قلعہ** ، جو پہلے **بھیم وار قلعہ** کے نام سے جانا جاتا تھا، صحرائے چولستان میں واقع ایک قلعہ ہے۔  

## تاریخ
اسلام گڑھ قلعہ سنہ 1665 میں راجا راول سری بھیم سنگھ کے دور میں بنایا گیا تھا۔   قلعے کے لیے تعمیراتی سامان جسرمیر، انڈیا سے حاصل کیا گیا تھا اور اس میں مقامی طور پر بنی اینٹیں شامل تھیں۔  

اصل میں بھیم وار قلعہ کا نام تھا، اسے سنہ 1780 میں اختیار خان سند الٰہی نے فتح کیا اور قلعہ اسلام گڑھ کا نام دیا، جس نے قلعے کے اندر ایک مسجد بھی بنائی۔   یہ قلعہ بعد میں خان کے خلاف فتحیاب جنگ کے بعد نواب محمد مبارک خان دوم کے ہاتھ میں چلا گیا۔  

## حوالہ جات


زمرہ:پاکستان کا جغرافیہ
زمرہ:پاکستان
زمرہ:جغرافیہ
زمرہ:چولستان کے علاقے
کلفورڈ دی بیگ ریڈ ڈاگ (ٹی وی سیریز)

**کلفورڈ دی بیگ ریڈ ڈاگ** () ایک امریکی / برطانوی تعلیمی متحرک بچوں کی ٹیلی ویژن سیریز ہے ، جو اسی نام کی نارمن برڈ ویل کی بچوں کی کتاب سیریز پر مبنی ہے۔

## کہانی
اس کہانی میں کلفورڈ اور ان کے کائن دوست ، کلیو ، ٹی بون اور میک شامل تھے۔ دوسری کہانی کلفورڈ کے مالک ، ایملی الزبتھ اور اس کے دوستوں ، جیٹا ، واز اور چارلی پر مرکوز ہوگی۔ کتوں کے نقطہ نظر پر توجہ مرکوز کرنے والے مناظر کے دوران ، انسانی تقریر بھونکنے کی جگہ لے لے گی تاکہ کتوں کے نقطہ نظر سے کہانی دکھائے۔

## حوالہ جات

## بیرونی روابط
* 
* 
* 

زمرہ:2000ء کی دہائی کی امریکی انیمیٹڈ ٹیلی ویژن سیریز
زمرہ:2000ء کی دہائی کی برطانوی انیمیٹڈ ٹیلی ویژن سیریز
زمرہ:2000ء میں شروع ہونے والی امریکی ٹیلی ویژن سیریز
زمرہ:انگریزی ٹیلی ویژن پروگرام
زمرہ:بچوں کی امریکی انیمیٹڈ مزاحیہ ٹیلی ویژن سیریز
زمرہ:بچوں کی کتابوں پر مبنی امریکی ٹیلی ویژن شوز
زمرہ:بچوں کی کتابوں پر مبنی برطانوی ٹیلی ویژن شوز
زمرہ:بچوں کے بارے میں انیمیٹڈ ٹیلی ویژن سیریز
زمرہ:بی بی سی کے بچوں کے ٹیلی ویژن شوز
زمرہ:خاندانوں کے بارے میں انیمیٹڈ ٹیلی ویژن سیریز
زمرہ:سائز میں تبدیلی کے بارے میں ٹیلی ویژن سیریز
زمرہ:کلفورڈ دی بیگ ریڈ ڈاگ
زمرہ:ورمونٹ میں سیٹ ٹیلی ویژن شو
زمرہ:ویکی ڈیٹا سے مختلف مختصر وضاحت
زمرہ:2000ء کی دہائی کی بچوں کی برطانوی ٹیلی ویژن سیریز
زمرہ:2000ء کی دہائی کی بچوں کی امریکی ٹیلی ویژن سیریز
زمرہ:افسانوی کتے
زمرہ:2000ء کی دہائی کی برطانوی ٹیلی ویژن سیریز
زمرہ:امریکی انیمیٹڈ ٹیلی ویژن سیریز
زمرہ:برطانوی انیمیٹڈ ٹیلی ویژن سیریز
زمرہ:بچوں کی ٹیلی ویژن سیریز
زمرہ:امریکی ٹیلی ویژن سیریز
زمرہ:2000ء کی دہائی کے ٹیلی ویژن سلسلے
زمرہ:کتوں کے بارے میں فلمیں
زمرہ:ٹیلی ویژن
زمرہ:2009ء میں اختتام ٹیلی ویژن سیریز
زمرہ:انیمیٹڈ ٹیلی ویژن سیریز
زمرہ:ٹیلی ویژن کے کردار
زمرہ:ادب پر مبنی فلمیں
لطف علی

**مولوی لطف علی** (1716ء - 1794ء) 18ویں صدی کے سرائیکی زبان کے ایک شاعر تھے۔‌

## ولادت
مولوی لطف علی گڑھی نجڑاں موجودہ ضلع رحیم یار خان میں 1715ء میں پیدا ہوئے۔‌ ان کے والد کا نام غلام علی ہے۔اور ذات نجڑا ہے تاریخ پیدائش میں کجھ اختلاف ہے۔‌ آج بھی نجڑا قوم ضلع رحیم یار خان میں آباد ہے مولوی لطف علی پر عرفان احمد نجڑا کا تحقیقی خط سیفل نامہ بلتحقیق میں چھپا ہے۔‌

## تعلیم
مولوی لطف علی نے ابتدائی تعلیم بہادر پور میں حاصل کی جہاں آپ کے والد پڑھاتے تھے بعد میں گڑھی اختیار خان میں بھی تعلیم حاصل کی عربی فارسی کی کچھ تعلیم ملتان میں بھی حاصل کی کچھ عرصہ نواب بہاول خان ثانی کے دربار سے منسلک رہے اس وجہ سے ان کے نام کے ساتھ ملتانی اور بہاولپوری لگتا ہے۔‌

## تصنیفات
* قدسی نامہ
* قصیدہ مخدوم جہانیاں، جہاں گشت،
* دوہڑے
* سیفل نامہ مشہور ہیں

## وفات
مولوی لطف علی 1796ءمیں فوت ہوئے۔‌ ان کا مزار مخدوم عمادالدین اور ان کی تحریک پر گورنر پنجاب مخدوم سجاد حسین قریشی نے تعمیر کرویا تھا۔‌ مزار مئو مبارک تحصیل و ضلع رحیم یار خان میں ہے۔

## حوالہ جات

زمرہ:1716ء کی پیدائشیں
زمرہ:1794ء کی وفیات
زمرہ:سرائیکی زبان کے شعرا
زمرہ:ملتان کی شخصیات
زمرہ:سرائیکی زبان کے مصنفین
زمرہ:پاکستانی شعرا
زمرہ:پنجابی زبان کے مصنفین
زمرہ:پنجابی زبان کے شعرا
زمرہ:بہاولپوری شخصیات
زمرہ:مغلیہ سلطنت کے شعرا
اصغریہ اسٹوڈنٹس آرگنائزیشن پاکستان

اصغریہ اسٹوڈنٹس آرگنائزیشن پاکستان ایک شیعہ طلبہ تنظیم ہے۔ جس کا نصب العین اسلامی تعلیمات اور سیرت محمد (صہ) و آل محمد (عہ) کے مطابق نوجوانوں کی تربیت کرنا اور باطل کے مقابلے کے لیے آمادہ کرناہے تاکہ حقیقی مومن بن کر اسلامی معاشرہ تشکیل دیں۔ پاکستان کی آزادی کے بعد شیعہ طلبہ نے اصغریہ کا بنیاد جامعہ سندھ، جامشورو میں 1967ع انجمن اصغریہ کے نام سے رکھا گیا، جو بعد میں اصغریہ اسٹوڈنٹس آرگنائزیشن سندھ اور 1976ع میں اصغریہ اسٹوڈنٹس آرگنائزیشن پاکستان کا نام دیا گیا۔ تنظیم اصغریہ نے ملکی تاریخ میں پہلی دفعہ کسی تعلیمی ادارے میں "یوم حسین علیہ السلام" کا بنیاد رکھا اور اسی سال پہلا میگزین "الحسین" کے نام سے شائع کرایا گیا۔ اصغریہ اسٹوڈنٹس آرگنائزیشن پاکستان کے پہلے صدر محترم استاد غلام مصطفیٰ لغاری صاحب 1976ع میں منتخب ہوئے جبکہ اصغریہ اسٹوڈنٹس آرگنائزیشن پاکستان کے موجودہ صدر محترم برادر حسن علی سجادی ہیں۔

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
خرم بہاولپوری

**خرم بہاولپوری** سرائیکی زبان کے نامورادیب، شاعر اورمدرس رہے ہیں۔
## نام
خرم بہاولپوری کا اصل نام حافظ نصیرالدین اور والد کا نام مولوی محمد حسن تھا
## ولادت
خرم بہاولپوری 03جون 1855ء کو احمد پور شرقیہ (ریاست بہاولپور) میں پیدا ہوئے۔

## تعلیم و عملی زندگی
انھوں نے ابتدائی تعلیم احمد پور شرقیہ سے حاصل کی پوری زندگی عباس ہائی اسکول، احمد پور شرقیہ میں استاد رہے،
## تصنیف
* خیابانِ خرم :سرائیکی ادبی مجلس بہاولپور، 1965ء، 51 ص (سرائیکی، فارسی اور اردو شاعری)
* یادِ رفتگاں عرف گنجِ شائگان: سرائیکی ادبی مجلس بہاولپور، 1945ء، 72 ص (سرائیکی شاعری)
## نمونہ کلام

## وفات
03 اکتوبر1951ء ریاست بہاولپور - میں وفات پائی

## حوالہ جات

زمرہ:سرائیکی زبان کے شعرا
زمرہ:1855ء کی پیدائشیں
زمرہ:1951ء کی وفیات
جسٹس شیراز کیانی

ماہر قانون

## پیدائش
محمد شیراز کیانی 6 اگست 1965ء کو تحصیل ڈڈیال کے گاؤں حویلی بگال میں پیدا ہوئے،

## تعلیم
ابتدائی تعلیم ہائی اسکول ڈڈیال اور گورنمنٹ ڈگری کالج ڈڈیال سے حاصل کرتے ہوئے 1985ء میں آزادجموں کشمیر یونیورسٹی سے گریجویشن کی ڈگری حاصل کی سال 1989ء میں یونیورسٹی لا کالج پنجاب یونیورسٹی لاہور سے ایل ایل بی کی ڈگری حاصل کی جامعہ پنجاب میں سال 1988ء میں کشمیر سٹوڈنٹ کونسل کے سیکرٹری جنرل کی حیثیت سے منتخب ہوئے،

## وکالت
1989ء سے 1995ء تک بطور وکیل میرپور اور ڈڈیال میں پریکٹس شروع کر دی سال 1991ء میں بار ایسوسی ایشن ڈڈیال آزاد کشمیر کے نائب صدر منتخب ہوئے،
## بطور جج
اکتوبر 1995ء میں سول جج کے امتحان میں نمایاں پوزیشن حاصل کی اور اپنے عدالتی کیرئیر کا آغاز کیا، 2003ء میں سینئر سول جج 2006ء میں ایڈیشنل جج اور 2010ء میں بطور ڈسڑکٹ ایڈیشنل سیشن جج ترقیاب ہوئے آپ کی اعلیٰ کارکردگی پر ہائی کورٹ کی جانب سے 2003ء میں پرائیڈ آف پرفارمنس سے نوازا گیا 1996ء اور 2001ء کے عام انتخابات میں بطور ریٹرینگ آفیسر فرائض سر انجام دیے سال 2011ء میں بطور ڈسڑکٹ ریٹرینگ آفیسر کے فرائض سر انجام دیے، 2014ء میں جسٹس محمد شیراز کیانی کو جج احتساب وبینکنگ کورٹ میرپور تعینات کیا گیا، 2015ء کے آغاز میں آپ کو چیئرمین سروس ٹریبونل آزاد جموں و کشمیر کونسل کا اضافی چارج دیا گیاء بطور جوڈیشل آفیسر آپ نے 2003ء میں شریعہ اکیڈمی اسلام آباد میں اسلامی قوانین کا کورس کیا اور اسی دوران سوڈان، مصر و دیگر ممالک کا دورہ بھی کیا اور اُن کے عدالتی نظام سے متعلق تمام شرکاء کورس کے ساتھ مطالعاتی دورہ کیا اپنے جوڈیشل کیرئیر میں جوڈیشل اکیڈمی اسلام آباد اور لاہور میں کئی عدالتی تربیتی کورسز اور کانفرنسز میں شرکت کی جسٹس محمد شیراز کیانی کے 20سالہ بے داغ اور شاندار عدالتی کیرئیر کو مدنظر رکھتے ہوئے 23ستمبر 2015ء کو آپ عدالت العالیہ آزاد جموں کشمیر کا جج تعینات کر دیا گیا، اپنے ساڑھے پانچ سالہ عرصہ تعیناتی بطور جج ہائی کورٹ کئی اہم نوعیت کے فیصلے کیے اور کثیر تعداد میں یہ فیصلے پاکستانی جراید و اخبارات میں شائع ہوئے، 2017ء میں برطانیہ کی کراؤن کورٹ نے خصوصی طور پر جسٹس محمد شیراز کیانی کو مدعو کیا اور برطانیہ کے جوڈیشل سسٹم پر بریفنگ دینے کے بعد ایک مقدمہ کی سماعت کے دوران بطور آبزرو جج کے ساتھ بیٹھایا اور ساری کارروائی کا حصہ بنایا 2020ء میں آپ کو اضافی طور پر ایڈمنسٹریٹو جج ہائی کورٹ کا منصب سونپا گیا، آپ مسٹ یونیورسٹی کی سینٹ کمیٹی کا بھی حصہ رہے،

جسٹس محمد شیراز کیانی نے آزاد جموں و کشمیر عدالت العالیہ کے قائمقام چیف جسٹس کی حیثیت سے 24 مارچ 2021ء کو حلف اٹھایا،

## وفات
3 مئی 2021ء کو وفات پا گئے ،

## حوالہ جات
قلعہ مرید کوٹ

**قلعہ مرید کوٹ** اختیار خان کے دوسرے بیٹے حاجی خان نے 1777ء میں ایک قلعہ مرید والا یا کوٹ مرید کے مقام پر تعمیر کرایا تھا۔ یہ قلعہ بھی قلعہ دراوڑ سے چولستان میں بہ سمت جنوب مغرب 43 میل کے فاصلے پر آباد تھا۔ یہ قلعہ تمام تر کچی مٹی کا بنا ہوا تھا۔ کہا جاتا ہے کہ یہ قلعہ زیادہ عرصہ آباد نہ رہ سکا اور 1805ء میں دریائے ہاکڑہ میں سیلاب آیا تو سیلاب میں گر گیا اور جلد ہی بالکل نابود ہو گیا۔ یہاں پر اب سوائے مٹی کے ڈھیریوں کے کچھ نظر نہیں آتا۔
۔

## حوالہ جات

زمرہ:بہاولپور کے سیاحتی مقامات
زمرہ:پاکستان کے محلات
دراوڑ
زمرہ:پنجاب کی عمارات و ساخات
زمرہ:پنجاب کے سیاحتی مقامات
زمرہ:پنجاب، پاکستان میں ثقافتی ورثہ مقامات
زمرہ:چولستان کے قلعے
زمرہ:صحرائے چولستان
زمرہ:ضلع بہاولپور
زمرہ:ضلع بہاولپور کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
کمپیوٹر تعلیم

[تصغیر|[بھارت میں ایک زیر دوران کمپیوٹر تعلیمی پروگرام]]
**کمپیوٹر تعلیم** ، جسے **کمپیوٹر خواندگی** بھی کہا جاتا ہے، وہ صلاحیت اور معلومات کا مجموعہ ہے جس سے کہ کمپیوٹر اور اس سے متعلقہ ٹیکنالوجی کو اثر دار انداز میں بہ روئے کار لایا جاتا ہے۔ اس میں ہنر کی سطح ابتدائی سطح سے لے کر کمپیوٹر پروگرامنگ اور اعلٰی سطحی مسائل کی یکسوئی تک ہو سکتی ہے۔ کمپیوٹر تعلیم اس سہولت بخش سطح کا بھی نام ہے جس میں کوئی شخص کمپیوٹر اور اس کے متعلقات کا استعمال کر سکتا ہے۔ کمپیوٹر تعلیم کمپیوٹر پروگرامنگ سے اس طرح الگ ہے کہ ثانی الذکر کمپیوٹر پروگراموں کی تیاری اور ان کی کوڈ نویسی پر مرکوز ہے نہ کہ کمپیوٹر شناسائی اور اس کے استعمال کے ہنر پر۔ دنیا کے کئی ممالک جن میں مملکت متحدہ اور ریاستہائے متحدہ امریکا شامل ہیں، ایسی کئی پہل اٹھا چکے ہیں جن کا مقصد قومی کمپیوٹر تعلیم کی شرحوں کو بہتر بنانا ہے۔ تغیر پزیر حالات میں ہر شعبہ تلعیم کی فراہمی کا یہ ایک بہترین ذریعہ بن چکا ہے، بہت سی ایسی معلومات جو ذہن میں ایک عرصہ تک نہیں رہ سکتیں یا ان سب کا ذخیرہ کرنا اور بر وقت مستحضر کرنا مشکل ہے، کمپوٹر کی مدد سے ان کو محفوظ کیا جا سکتا ہے ،اور بروقت مستحضر کیا جا سکتا ہے ، اس وجہ اور سہولت سی آن لائن سہولتوں اور معلومات تک رسائی کے مواقع کے پیش نظر کمپیوٹر تعلیم کو جدید دور میں ناگزیر تصور کیا گیا ہے۔ جسمانی طور پر صحیح الاعضا لوگوں کے علاوہ کمپیوٹر کا استعمال بہرے، گونگے اور اندھے لوگوں کی تعلیم اور ان تک معلومات کی رسائی کے لیے کیا جا رہا ہے۔ بیرونی ممالک میں تعلیم اور روز گار کے اہم ذرائع میں خاص پر طور کمپیوٹر سے شناسائی اور کمپیوٹر سائنس میں مہارت ہے۔

دنیا کے کئی ممالک کی کئی درس گاہوں میں کثرت سے کمپیوٹر کا استعمال ہو رہا ہے۔ 2016ء کی رپورٹ کے مطابق اسکولوں میں کمپیوٹر کثرت سے استعمال کرنے والے ممالک میں سر فہرست آسٹریلیا ہے جہاں اوسطاً بچے کلاس میں 58 منٹ کمپیوٹر پر گزارتے ہیں اسی طرح دیگر ممالک میں ڈنمارک میں 45 منٹ، یونان میں 42 منٹ، سویڈن میں 38 منٹ اور اسپین میں یہ میعاد 35 منٹ ہے۔ کمپیوٹر کا کم استعمال کرنے والے ممالک میں جنوبی کوریا میں اوسطاً 9 منٹ، ہانگ کانگ میں 11منٹ، شنگھائی (چین) میں دس منٹ، پولینڈ اور جاپان میں 13 منٹ بچے کمرہ جماعت میں کمپیوٹر کا استعمال کرتے ہیں۔نتائج کے مطابق ٹیکنالوجی نے براہ راست طالب علموں کے سیکھنے کو بہتر نہیں کیا تھا جب کہ رپورٹ سے یہ بھی ظاہر ہوا کہ ٹیکنالوجی کے استعمال سے طلبہ کے درمیان سماجی و اقتصادی تقسیم کو کم نہیں کیا جا سکتا حالاں کہ کمپیوٹر تعلیم کے فلسفیانہ مقاصد میں وہ ایک خاص اہمیت کا حامل ہے۔

   
## مزید دیکھیے
* ڈیجیٹل تقسیم

## حوالہ جات
قلعہ فتح گڑھ

**قلعہ فتح گڑھ** 1799ء میں نواب محمد بہاول خان دوم مبارک خان ثانی نے تقریباً 1760ء میں قلعہ گوردیانہ فتح کیا جس پر ان دنوں براڈ خاندان کا قبضہ تھا۔ یہ مقام موجودہ تحصیل منچن آباد ضلع بہاول نگر میں امروکہ ریلوے اسٹیشن سے6 میل شمال مغرب میں واقع تھا۔ اس قلعہ کا نام فتح گڑھ رکھا گیا۔ یہ قلعہ باہر سے پختہ تھا مگر اندر سے دیواریں کچی تھیں۔ قلعہ کے اندر ایک گہرا کنواں اور باہر دو پکے کنویں بنے ہوئے تھے، جو بارش کے پانی سے بھرتے تھے۔ اٹھارویں صدی کے آخری دنوں تک یہاں فوج رہا کرتی تھی۔ اس کا نگہبان ہمیشہ داؤدپوترا عباسی ہوتا تھا۔ اب یہ قلعہ نابود ہو چکا ہے۔ اس کی ایک چھوٹی سی بستی ہے، جہاں عربانی عباسی ذات کے لوگ رہتے ہیں۔
۔

تاریخ منچن آباد از ابو الممتاز ارشاد احمد عباسی

## حوالہ جات

زمرہ:بہاولپور کے سیاحتی مقامات
زمرہ:پاکستان کے محلات
دراوڑ
زمرہ:پنجاب کی عمارات و ساخات
زمرہ:پنجاب کے سیاحتی مقامات
زمرہ:پنجاب، پاکستان میں ثقافتی ورثہ مقامات
زمرہ:چولستان کے قلعے
زمرہ:صحرائے چولستان
زمرہ:ضلع بہاولپور
زمرہ:ضلع بہاولپور کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
قاسمی قبرستان

**قاسمی قبرستان** (دیگر نام: **قبرستان قاسمی**، **مزار قاسمی**) ایک قبرستان ہے، جو دارالعلوم دیوبند مدرسے کی مشرقی سمت واقع ہے، جہاں قابل ذکر دیوبندی علما مدفون ہیں۔

## قابل ذکر مدفون حضرات
* محمد قاسم نانوتوی (وفات: 1880ء)
* محمود حسن دیوبندی (وفات: 1920ء)
* عزیز الرحمن عثمانی (وفات: 1928ء)
* اعزاز علی امروہوی (وفات: 1955ء)
* حسین احمد مدنی (وفات: 1957ء)
* محمد ابراہیم بلیاوی (وفات: 1967ء)
* محمد طیب قاسمی (وفات: 1983ء)
* وحید الزماں کیرانوی (وفات: 1995ء)
* مولانا اسعد مدنی (وفات: 2006ء)
* کفیل الرحمن نشاط عثمانی (وفات: 2006ء)
* مرغوب الرحمن بجنوری (وفات: 2010ء)
* عبد الرحیم بستوی (وفات: 2015ء)
* عبد الحق اعظمی (وفات: 2016ء)
* محمد اسلم قاسمی (وفات: 2017ء)
* ریاست علی ظفر بجنوری (وفات: 2017ء)
* محمد سالم قاسمی (وفات: 2018ء)
* نور عالم خلیل امینی (وفات: 2021ء)
* عبد الخالق سنبھلی (وفات: 2021ء)

## حوالہ جات

زمرہ:دار العلوم دیوبند
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت میں قبرستان
مہتممین دار العلوم دیوبند کی فہرست

دارالعلوم دیوبند 31 مئی 1866ء کو قائم کیا گیا تھا۔ یہ اس کے مہتممین کی ایک فہرست ہے۔

## حوالہ جات

زمرہ:دار العلوم دیوبند کی شخصیات
زمرہ:ویکی ڈیٹا سے مطابقت رکھنے والی مختصر تفصیل
کرسٹیان اسنوک ہرخرونئے

**کرسٹیان اسنوک ہرخرونئے**  یا **کرسٹیان اسناک ہرگرونیے** ڈچ سکالر اور متشرق تھے۔وہ 8 فروری 1857 کو ہالینڈ میں پیدا ہوئے۔ انھوں نے مذہبیات کے شعبے میں تعلیم حاصل کی۔ کہا جاتا ہے کہ انھوں نے 1881 کے لگ بھگ اسلام قبول کیا اور اپنا نام عبد الغفار رکھا۔ قدرت اللہ شہاب نے اپنی آپ بیتی شہاب نامہ میں اُن کے قبول اسلام کو ایک دھوکا قرار دیا ہے۔ 1885 میں انھوں نے حج کیا۔ انھوں نے پہلی بار اس دور کی جدید ترین ایجاد کیمرے سے کعبہ کے فوٹو گراف بھی بنائے۔ وہ 26 جون 1936 کو ایک مختصر علالت کے بعد فوت ہو گئے۔

## حوالہ جات

زمرہ:1857ء کی پیدائشیں
زمرہ:1936ء کی وفیات
زمرہ:ایشیا کے مہم جو
زمرہ:تاریخ سماٹرا
زمرہ:مستکشفین عرب
زمرہ:نیدرلینڈ میں اسلام
زمرہ:ڈچ علمائے اسلام
طفلانہ گفتگو

**طفلانہ گفتگو**  ایک ایسا تبادلۂ خیال ہے جو کسی بڑی عمر کے شخص کے اور ایک کم عمر کے بچے کے بیچ میں ہو۔ اسے انگریزی عناوین کی رو سے **سرپرست کی گفتگو** (caretaker speech)، **طفل-مرکوز گفتگو** ( infant-directed speech (IDS))، **بچہ-مرکوز گفتگو** ( child-directed speech (CDS))، **بچوں کی ہدایتی زبان** (child-directed language (CDL))، **سرپرست کا اندراج** (caregiver register)، **والدانہ** (parentese) یا **مادرانہ** (motherese) بھی کہا جاتا ہے۔
 
اس زبان کی ادائیگی میں گیت گانے اور کلام کا موسیقی کی طرز پر اونچی دھن پکڑنا یا نچلی دھن پر یکایک آنا شامل ہے۔ اس میں آواز عام سے اونچی ہوتی ہے، گفتگو کی رفتار دھیمی ہوتی ہے اور جملے مختصر ہوتے ہیں۔ اس میں مصوتوں کو حقیقت سے کبھی کبھار بڑھا کر آواز دی جاتی ہے، جیسے کہ اَ کو آ، اِ کو ای اور اُ کو اُو۔ اس زبان میں الفاظ کو مختصر اور چھوٹا کیا جاتا ہے۔ مثلًا، دودھ کی بجائے دُدُو (تشدید کے ساتھ)، چاند کی بچائے چندا، بھائی کی بجائے بھیا (تشدید کے ساتھ)، وغیرہ۔ اس بات میں کچھ ثبوت موجود ہے کہ لوگ بچوں سے ہم کلامی کے لیے جو لبھاؤنی زبان استعمال کرتے ہیں، لگ بھگ وہ اسی طرح کی ہے جیسے کہ وہ پالتو جانوروں کے ساتھ کرتے ہیں۔ مثلًا کوئی اپنے بیٹے سمیر کو سمو کہ کر پکارتا ہے تو وہ ممکن ہے اپنے کتے کو کُتُو یا ٹامی کہ کر پیار سے پکارے۔ تاہم مصوتوں پر زور دینا یا کچھ معاملوں میں انھیں زیادہ ہی راگ کی شکل میں کھینچنا ہے۔ ایسا لگتا ہے کہ چھوٹے بچوں کی زبان، الفاظ، محاورے یا جملے کی ادائیگی، بھلے میں کس قدر مختصر کیوں نہ ہو، سکھانے، بچوں کو ایک آواز دوسری آواز میں فرق بتانے کی غرض سے کیے جاتے ہیں۔ مثلًا یہ چملے:

* مما میری گُڑیا لائی
* پپا پتنگ لائے۔

یہاں ان جملوں میں ماں یا ممی کی جگہ پر اختصار اور زور دے کر والدہ کے لیے مما (تشدید کے ساتھ) کے لفظ کا استعمال کیا گیا ہے، جب کہ پاپا کی جگہ پر پپا (تشدید کے ساتھ) لفظ کا استعمال کیا گیا ہے۔ بچوں کو رشتوں سے اور اشیاء سے، جیسے کہ گُڑیا اور پتنگ سے واقف کروایا جا رہا ہے۔ اس کے علاوہ مستعملہ افعال جیسے کہ لانا سے واقف کروایا جا رہا ہے۔ دھیرے دھیرے تانیث و تذکیر کے صیغے بھی کم تر شعور کے ساتھ سکھائے جا رہے ہیں، جیسے کہ لائی اور لایا یا لائے۔
 

## مزید دیکھیے
* بچوں کی دیکھ ریکھ

## حوالہ جات

زمرہ:تنوع و اسلوب زبان
زمرہ:شیر خواری
کاغذی شیر

[تصغیر|upright=2|ایک کاغذی شیر جس کے ساتھ ریاستہائے متحدہ امریکا کا پرچم ہے، جو امریکی استعماریت کی علامت سمجھی گئی ہے، جیسا کہ [پکٹوریل چائنا کے اگست 1950ء کے شمارے میں شائع ہوا۔]]
**کاغذی شیر**  در حقیقت چینی زبان کے محاورے **ژیلاؤہو** () کا لفظی ترجمہ ہے۔ یہ اصطلاح ہر چیز یا ایسے شخص کے لیے استعمال کی جاتی ہے جو بظاہر طاقت ور اور دھمکانے کا موقف رکھتا ہے مگر وہ در حقیقت بے اثر اور کسی مقابلے میں کھرا اترنے کے قابل نہیں ہے۔ یہ محاورے کو بین الاقوامی سطح پر مقبول بنانے شرف ماؤ زے تنگ کو جاتا ہے جو عوامی جمہوریہ چین کے قائد تھے اور اس محاورے کو اکثر اپنے سیاسی مخالفین کے لیے، خصوصًا وفاقی حکومت، ریاستہائے متحدہ امریکااامریکی حکومت کے لیے استعمال کرتے تھے۔

## جدید دور میں استعمالات
* برطانیہ کے وزیر اعظم بارس جانسن نے جہاں ایک جانب کووڈ 19 کی وجہ سے شدید تالا بندی لگوائے اور صحافتی تنقید کا نشانہ بن گئے۔ وہ اس عالمی وبا اور ویکسن کی تیزی سے عمل آوری میں ظاہری فعالیت کے باوجود اس درجے کامیاب نہیں ہوئے جتنا کہ ماہرین شروع میں انھیں سمجھا۔ اس وجہ سے صحافت کے ایک گوشے نے انھیں کاغذی شیر قرار دیا۔

* پاکستان کے تین بار کے سابق وزیر اعظم نواز شریف شیر سے لگاؤ کی وجہ سے شہرت رکھتے ہیں۔ ان کی ہر رہائش گاہ کے باہر دھاڑتے ہوئے شیر کا ماڈل یا تصویر بھی آویزاں ہے۔جو میاں صاحب کی شیر سے محبت کا منہ بولتا ثبوت ہے۔ تاہم میاں صاحب کے مخالفین ان پر کاغذی شیر ہونے کی پھبتی بھی کستے رہتے ہیں۔
 

* بھارت کے اصل حزب اختلاف کانگریس کے قائد راہل گاندھی نے 2018ء ’سنڈے نوجیون‘ کے خصوصی شمارہ کا اجرا کرتے ہوئے کہا کہ’’ اخبار کو شیر ‘ کہا جا سکتا ہے۔ وہ بڑے سے بڑے لوگوں کو اپنی جگہ دکھا سکتا ہے لیکن اگر اخباروں کے مالکان پر سرکار کا دباؤ ہوتا ہے، تو وہی شیر ’کاغذی شیر‘ بن جاتا ہے۔ اس میں کوئی دم نہیں رہ جاتا اور وہ آواز نہیں رہ جاتی‘‘۔ یہ انھوں نے ملک کے زیادہ تر ذرائع ابلاغ کے مراکز کے حکومت کے دباؤ یا اس سے ساز باز کرتے ہوئے گودی میڈیا بننے کی کوششوں کے مد نظر کہی۔

## مزید دیکھیے
* شیر
* اثر انگیزی
* اثراندازی\
* سیاسیات
* اصحاب اقتدار سے بد ظنی

## حوالہ جات

زمرہ:سیاسی استعارات
زمرہ:ماؤ زے تنگ
زمرہ:ویکی ڈیٹا سے مطابقت رکھنے والی مختصر تفصیل
ضمیر کا اسیر

[تصغیر|200px|[محمد الشيخ ولد امخيطير کو سزائے موت کی سزا سنائی گئی تھی جب یہ ثابت ہوا کہ اس نے ایک مضمون لکھا جس میں اس نے اس کے مذہب اسلام پر تنقید کی تھی اور موریتانیہ میں ذات پات کے نظام کی مخالفت کی تھی۔ یہ اور بات ہے کہ شيخ نے بعد میں فرانس میں پناہ لے کر نئی زندگی بسر کر رہا ہے۔ ]]

**ضمیر کا اسیر**  ہر وہ شخص ہو سکتا ہے جسے اس کی نسل، جنسی رجحان، مذہب، سیاسی خیالات کی وجہ سے قید و بند کی سزا چھیلنا پڑا ہو۔ یہ اصطلاح کا اطلاق ان پر بھی ہوتا ہے جو تاحال قید میں ہوں یا جنھیں عدم تشدد کے طریقوں کے ذریعے اپنے باشعور طور پر قائم افکار کے اظہار کی وجہ سے سزاؤں یا معاندانہ رویے کا شکار ہونا پڑا ہے۔

زیادہ تر یہ اصطلاح انسانی حقوق ادارہ جات سے جڑی ہے اور اس کا اکثر استعمال ایمنیسٹی انٹرنیشنل کی جانب سے ہوتا رہا ہے۔ اس اصطلاح کو ایمنیسٹی انٹرنیشنل کے بانی پیٹر بینینسن نے 28 مئی 1961ء کے اپنے ایک مضمون ("بھولے بسرے قیدی") میں لندن کے اخبار دی ابزرور کے لیے وضع کیا۔

## کچھ متنازع معاملات
* 2005ء میں ڈنمارک کے ایک اخبار کی طرف سے شائع کردہ کارٹون اور پھر 2015ء میں فرانسیسی زبان کے رسالے چارلی ہیبڈو کی اس کی دوبارہ اشاعت کرنے پر مسلمانوں اور یہ تنظیمیں سڑکوں پر آئی ہیں اور اس کا الٹا ہی اثر ہوتا آیا ہے۔ مغرب میں اس کو اظہار رائے پر حملہ کی صورت دیکر مسلمانوں کے خلاف رائے عامہ کو بڑھکایا جاتا ہے۔ تاہم دوسری جانب مسلمانوں میں یہ شدید دلآزاری کے اظہار کے طور پر سمجھا گیا اور حالاں کہ کئی مسلمان حملوں اور تشدد کے مخالف تھے، تاہم وہ کارٹوںوں کو اظہار خیال کا ذریعہ یا اس حملے کے متاثرین کو ضمیر کے اسیر مقتولین قبول کرنے ہرگز بھی تیار نہیں تھے۔
* فقیر ایپی آزاد مملکت پختونستان کا حامی اور اس کے لیے کوشاں تھا۔ وہ سیاسی دباؤ کی وجہ سے افغانستان میں پناہ گزیں ہو گیا۔پاکستان کے سفارتی دباؤ سے مجبور ہو کر 7 ستمبر 1948ء کو افغانستان نے ایپی فقیر کو ایک کھلی دھمکی دی کہ وہ پاکستان کی سلامتی کے خلاف ہر قسم کی سرگرمیوں سے باز آ جائیں۔ اس کی وجہ سے 16 اپریل 1960ء کو دمہ کے مرض میں مبتلا ہوکر اس دنیا سے رخصت ہوئے۔ ان کا مزار تحصیل دتہ خیل میں واقع ہے جہاں ان کے عقیدت مندوں کی بڑی تعداد آج بھی حاضری دیتی ہے۔ اس طرح دباؤ سے ایک آواز کے کچلنے کو بھی کچھ انسانی حقوق کے کارکن ضمیر کے اسیر شخص پر ظلم سے تعبیر کر رہے تھے۔

## مزید دیکھیے
* انسانی حقوق

## حوالہ جات

زمرہ:ایمنسٹی انٹرنیشنل کے مطابق ضمیر کے اسیر
زمرہ:قید و حراست
زمرہ:ویکی ڈیٹا سے مطابقت رکھنے والی مختصر تفصیل
زمرہ:سیاسی استبداد
زمرہ:انسانی حقوق کا استحصال
بشیر بن عنبس

**بشیر بن عنبس ** غزوہ احد میں شریک انصار صحابی تھے۔
* پورا نام بشير بن عنبس بن زيد بن عامر بن سواد بن ظفر ہے انصاری اور طفری ہیں غزوہ احد ،غزوہ خندق اور دیگر تمام غزوات میں شریک رہے یہ خلافت فاروق اعظم مین جسر ابی عبید کے دن شہید ہوئے فارس حوا کے نام سے مشہور ہیں جو ان کے گھوڑے کا نام تھا قتادہ بن نعمان بن زید کے چچا زاد بھائی ہیں جن کی آنکھ غزوہ احد مین شہید ہوئی تھی اسی وجہ سے رسول اللہ ﷺ نے انھیں واپس کر دیا تھا یہ رفاعہ بن زید بن عامر کے بھائی کے بیٹے تھے۔

## حوالہ جات

زمرہ:اصحاب بدر
زمرہ:اصحاب خندق
شباث بن خدیج

**شباث بن خدیج ** یہ انصار صحابی تھے۔
ان کا پورا نام شباث بن خديج بن سلامة بن أوس بن عمرو بن كعب بن القراقر بن الضحيان البلوي ہے بنی حرام بن کعب کے حلیف ہیں ان کے والد عقبہ میں شریک ہوئے تھے اور ستر آدمیوں میں سے ہیں شباث عقبہ کی رات ہی پیدا ہوئے تھے شباث کی والدہ منیع کی والدہ تھیں اور ام منيع بنت عمرو بن عدي بن سنان بن نابي الأنصارية السلميةتھیں یہ مسلمان تھیں اور اپنے شوہر کے ساتھ غزوہ خیبر میں شریک تھیں۔

## حوالہ جات
مرغوب الرحمن بجنوری

**مرغوب الرحمن بجنوری** (1914–2010ء) ایک ہندوستانی دیوبندی عالم دین تھے۔ انھوں نے تقریباً تیس سال دار العلوم دیوبند کے انتظام و اہتمام سے جڑی ہوئی خدمات انجام دی ہیں۔

## ابتدائی و تعلیمی زندگی
مرغوب الرحمن بجنوری 1313ھ مطابق 1914ء کو محلہ قاضی باڑہ، بجنور میں شیخ الہند کے شاگرد اور محدث کشمیری کے رفیق درس مشیت اللّٰہ قاسمی (متوفی: 1952ء) کے یہاں پیدا ہوئے تھے۔ ان کے بڑے بھائی مطلوب الرحمن بجنوری (متوفی: 1988ء) شیخ الاسلام کے شاگرد تھے۔

ان کی ابتدائی تعلیم *مدرسہ رحیمیہ مدینۃ العلوم جامع مسجد، بجنور* میں ہوئی۔ متوسط و اعلیٰ تعلیم کے لیے 1348ھ م 1929ء میں دار العلوم دیوبند میں داخلہ لیا اور 1352ھ (م 1933ء) میں سند فراغت حاصل کی۔ مزید ایک سال رہ *افتا* کی تعلیم حاصل کی۔ نظام الدین اعظمی ان کے شریکِ دورۂ حدیث تھے۔

انھوں نے حسین احمد مدنی سے صحیح البخاری اور جامع ترمذی پڑھی تھی، نیز اساتذۂ حدیث میں محمد اعزاز علی امروہوی، محمد ابراہیم بلیاوی، اصغر حسین دیوبندی، محمد رسول خان ہزاروی، عبد السمیع دیوبندی اور نبیہ حسن دیوبندی شامل تھے۔ نیز ان کے افتا کے اساتذہ میں محمد شفیع دیوبندی اور محمد سہول بھاگلپوری شامل تھے۔

## تدریس و دیگر خدمات
فراغت کے بعد مختصر مدت تک *مدرسہ رحیمیہ مدینۃ العلوم جامع مسجد، بجنور* میں مدرس رہے۔ پھر گھریلو، تجارتی، ملی و سماجی خدمات میں لگ گئے اور تدریسی سلسلہ جاری نہ رہ سکا۔ فراغت کے بعد اپنے محلہ کی مسجد میں بغیر تنخواہ کے 25 سال امامت کے فرائض انجام دیے۔ 1382ھ بہ مطابق 1962ء میں انھیں مجلس شورٰی دار العلوم دیوبند کا رکن بنایا گیا۔ رجب 1401ھ م مئی 1981ء میں انھیں دار العلوم کا معاون مہتمم بنایا گیا اور شوال 1402ھ م اگست 1982ء میں انھیں محمد طیب قاسمی کے بعد دار العلوم دیوبند کا گیارھواں مہتمم بنایا گیا۔ اپنی وفات تک 28 سال وہ دار العلوم کے مہتمم ریے۔

## اداروں یا تنظیموں کی رکنیت یا صدارت
سید اسعد مدنی کی وفات کے بعد 2006ء میں انھیں *امارت شرعیہ ہند کا تیسرا امیر* بنایا گیا۔ اسی مناسبت سے انھیں *امیر الہند ثالث* سے یاد کیا جاتا ہے۔ دار العلوم دیوبند کے اہتمام کے علاوہ؛ دیگر کئی اداروں اور تنظیموں کے رکن تھے، جیسے:
* دار العلوم ندوۃ العلماء کی مجلس منتظمہ کے رکن رہے۔
* جمعیت علمائے ہند کی مجلس عاملہ کے رکن رہے۔
* جامعہ قاسمیہ مدرسہ شاہی کی مجلس شوریٰ کے رکن رہے۔
* *کل ہند مجلس تحفظ ختم نبوت* کے پہلے صدر تھے۔
* *1995ء سے 2010ء یعنی اپنی وفات تک رابطۂ مدارس اسلامیہ عربیہ* کے پہلے صدر۔

## وفات
یکم محرم الحرام 1432ھ مطابق 8
دسمبر 2010ء بدھ کی صبح کو بجنور میں ہجری تقویم کے اعتبار سے 100 سال اور شمسی تقویم کے اعتبار سے 96 سال کی عمر میں ان کا انتقال ہوا۔

## حوالہ جات

زمرہ:1914ء کی پیدائشیں
زمرہ:2010ء کی وفیات
زمرہ:احناف
زمرہ:بھارتی تعلیمی سوانح حیات نامکمل
زمرہ:دار العلوم دیوبند کا تدریسی عملہ
زمرہ:دیوبندی شخصیات
زمرہ:دار العلوم دیوبند کے فضلا
زمرہ:اکیسویں صدی کے ہندوستانی مسلمان
زمرہ:بجنور کی شخصیات
زمرہ:بھارت کے سنی علما
زمرہ:بیسویں صدی کے ہندوستانی مسلمان
زمرہ:ضلع بجنور کی شخصیات
زمرہ:ویکی ڈیٹا سے مطابقت رکھنے والی مختصر تفصیل